**Π Ρ Ο Κ Η Ρ Υ Ξ Η**

**ΚΥΠΕΛΛΟΥ ΕΡΑΣΙΤΕΧΝΙΚΩΝ ΟΜΑΔΩΝ ΠΕΡΙΟΔΟΥ 2019 – 2020**

**(ΑΝΔΡΕΑΣ ΓΕΩΡΓΙΟΥ)**

        Η Ένωση Ποδοσφαιρικών Σωματείων Καρδίτσας , αφού έλαβε υπόψιν :

1. Το Καταστατικό της.
2. Τις διατάξεις του ΚΑΠ όπως τροποποιήθηκε και ισχύει σήμερα.
3. Τις διατάξεις των Κανονισμών Ε. Π. Ο.
4. Τις διατάξεις των ΚΑΝΟΝΩΝ ΠΑΙΧΝΙΔΙΟΥ που ισχύουν διεθνώς και ορίζονται από το Διεθνές Ποδοσφαιρικό Συμβούλιο (IFAB) και τη (FIFA)
5. Την ισχύουσα Αθλητική Νομοθεσία.
6. Την υπ' αριθμ.13 / 17- 08-2019 απόφαση της Εκτελεστικής Επιτροπής.

**Π Ρ Ο Κ Η Ρ Υ Σ Σ Ε Ι**

Τη διοργάνωση των αγώνων του Κυπέλλου Ερασιτεχνικών ομάδων περιόδου 2019-2020 μεταξύ των Ερασιτεχνικών ομάδων της ΕΠΣ Καρδίτσας.

( ΑΝΔΡΕΑΣ ΓΕΩΡΓΙΟΥ).

**ΑΡΘΡΟ 1. ΣΥΜΜΕΤΟΧΗ ΟΜΑΔΩΝ**

**(Άρθρο 38 Κ.Α. Π)**

Για την ανάδειξη της Κυπελλούχου της ΕΠΣΚ θα μετέχουν **υποχρεωτικά, οι ομάδες της Γ΄ Εθνικής κατηγορίας, οι ομάδες της Α΄ και Α1΄ τοπικής κατηγορίας των ΕΠΣ και**, προαιρετικά οι υπόλοιπες ομάδες και οι ερασιτεχνικες ομάδες σωματείων που ίδρυσαν ΠΑΕ(οι τελευταίες δικαιούνται να συμμετέχουν, μόνον εφόσον συμμετέχουν και στα πρωταθλήματα της οικείας ΕΠΣ). Η μη υποβολή δήλωσης συμμετοχής από τα υποχρεούμενα να συμμετάσχουν σωματεία ή η υποβολή δήλωσης με όρους συνεπάγεται τον αποκλεισμό της ομάδας από το κύπελλο. Η ομάδα αυτή χάνει τον πρώτο επίσημο αγώνα του πρωταθλήματος στο οποίο δικαιούται να μετάσχει και της επιβάλλεται χρηματική ποινή έως πεντακόσια (500) ευρώ. Οι διοργανώτριες ΕΠΣ με τις οικείες προκηρύξεις ρυθμίζουν όλα τα θέματα που αφορούν την διοργάνωση του Κυπέλλου τους.

**ΑΡΘΡΟ 2. - ΔΗΛΩΣΗ ΣΥΜΜΕΤΟΧΗΣ-ΕΝΑΡΞΗ**

Τα Σωματεία έχουν την υποχρέωση να υποβάλλουν μέχρι την **Παρασκευή 16 Αυγούστου 2019 στην Ένωση ΔΗΛΩΣΗ ΣΥΜΜΕΤΟΧΗΣ σε ειδικό έντυπο** που χορηγείται από την Ένωση, και πρέπει να συνοδεύεται από σχετικό χρηματικό **παράβολο που ορίζεται για όλα τα σωματεία στο ποσό των 50 ευρώ.**

Η δήλωση αυτή προϋποθέτει την χωρίς επιφυλάξεις αποδοχή των διατάξεων

του Κ.Α Π. Η δήλωση συμμετοχής μπορεί να κατατίθεται στα γραφεία της ΕΠΣ Καρδίτσας κατά τις εργάσιμες ώρες και ημέρες ή μπορεί να αποσταλεί ταχυδρομικώς πλήρως συμπληρωμένη. Το παράβολο συμμετοχής μπορεί να κατατίθεται στο ταμείο της Ε.Π.Σ Καρδίτσας κατά τις εργάσιμες ώρες και ημέρες ή μπορεί να κατατίθεται στον τραπεζικό λογαριασμό της ΕΠΣ Καρδίτσας της τράπεζας Πειραιώς με αριθμό λογαριασμού 5605-026165-293 και να μας αποστέλλεται το έγγραφο της κατάθεσης του ποσού.

Δηλώσεις συμμετοχής που υποβάλλονται εκπρόθεσμα μπορούν να γίνονται δεκτές και θεωρούνται εμπρόθεσμα, εφόσον μέχρι την υποβολή τους δεν έγινε η κλήρωση των αγώνων από την Ένωση.

Στη δήλωση αυτή τα σωματεία υποχρεωτικά να γνωστοποιούν :

1. Τα χρώματα της ομάδας του, σύμφωνα με όσα ορίζουν οι διατάξεις του Κ. Α. Π

2.Το γήπεδο που θα χρησιμοποιήσουν κατά τη διάρκεια των αγώνων του Κυπέλλου Ελλάδος Ερασιτεχνικών ομάδων Ε. Π Σ

3. Δεν γίνονται δέκτες για συμμετοχή στο κύπελλο ομάδες (Π. Α. Ε. ή σωματεία) που δεν έχουν ταχτοποιήσει τις οικονομικές υποχρεώσεις τους προς Ε.ΠΟ και τη διοργανώτρια αρχή του πρωταθλήματος, μέχρι την ημέρα της πρώτης κλήρωσης.

Η ημερομηνία έναρξης των αγώνων ορίζεται η 31η Αυγούστου και η 1η Σεπτεμβρίου 2019.

**ΑΡΘΡΟ 3-ΤΡΟΠΟΣ ΤΕΛΕΣΗΣ ΑΓΩΝΩΝ**

 Οι αγώνες του Κυπέλλου Ερασιτεχνών ομάδων θα διεξαχθούν ως εξής :

**Πρώτη φάση :** Θα συμμετέχουν οι ομάδες της Β΄ κατηγορίας και οι ομάδες που προβιβάστηκαν στην Α1΄κατηγορία την περίοδο 2018-2019 και αν χρειαστεί και οι ομάδες που κατέλαβαν τις τελευταίες θέσεις στην Α1΄ κατηγορία την περίοδο 2018-2019.  Όλοι οι αγώνες μέχρι οι ομάδες να μείνουν δεκαέξι (16) θα διεξαχθούν με το σύστημα των απλών συναντήσεων αποκλεισμού και σε περίπτωση ισόπαλου αποτελέσματος, θα εφαρμόζονται οι διατάξεις του ΚΑΠ ( παράταση και πέναλτι ).

**Δεύτερη φάση :** Θα συμμετέχουν οι νικήτριες ομάδες που θα προκριθούν από την πρώτη φάση, οι ομάδες της Γ΄ Εθνικής, οι ομάδες της Α΄ Ερασιτεχνικής και οι ομάδες της Α1΄ Ερασιτεχνικής που θα εξαιρεθούν από την πρώτη φάση σε μονούς αγώνες.  **(32 ομάδες)**.

**Τρίτη φάση:** Θα  συμμετέχουν οι νικήτριες ομάδες σε μονούς αγώνες. (16 ομάδες)

**Τέταρτη φάση** :  Στα προημιτελικά θα συμμετέχουν οι οχτώ (8) ομάδες που θαπροκριθούν και θα **διεξαχθεί με το σύστημα των διπλών συναντήσεων (εντός και εκτός έδρας).**

**Πέμπτη φάση:** Στα Ημιτελικά θα συμμετέχουν οι τέσσερις (4) ομάδες, που θα προκριθούν από τα (προημιτελικά) και θα διεξαχθεί με το σύστημα των διπλών συναντήσεων (εντός και εκτός έδρας).

**Ο Τελικός** θα διεξαχθεί στο ΔΗΜΟΤΙΚΌ ΣΤΑΔΙΟ ΚΑΡΔΙΤΣΑΣ ή σε γήπεδο που θα ορίσει η Ε.Ε της ΕΠΣ Καρδίτσας.

**Ο νικητής του Τελικού Κυπέλλου θα λάβει ως ανταμοιβή τη δωρεάν συμμετοχή του στο ΕΠΌΜΕΝΟ πρωτάθλημα (εφόσον συμμετέχει σε αυτό) & κύπελλο της ΕΠΣ Καρδίτσας ( μη καταβολή σχετικού παραβόλου ).**

**ΑΡΘΡΟ 4. - ΠΡΌΓΡΑΜΜΑ ΑΓΩΝΩΝ**

**α) Το πρόγραμμα των αγώνων της Α' φάσης θα κοινοποιηθεί μετά τη δημόσια κλήρωση που θα γίνει την Τρίτη 20 Αυγούστου 2019 και ώρα 20.00 στο ΞΕΝΟΔΟΧΕΙΟ ΚΙΕΡΙΟΝ(5ος όροφος).**

**β) Το πρόγραμμα των αγώνων του Κυπέλλου αυτού θα καθορίζει τη χρονολογία διεξαγωγής κάθε αγώνα, την ώρα που θα αρχίσει και το γήπεδο το οποίο τελείται καθώς και την ομάδα που θα έχει την ιδιότητα της γηπεδούχου και η οποία αυτή που αναγράφεται πρώτη στο πρόγραμμα των αγώνων.**

**γ) Η κοινοποίηση του προγράμματος των αγώνων γίνεται πριν από ένα πενθήμερο, εκτός από τις περιπτώσεις που συντρέχει ανώτερη βία ή λόγος ταχείας διεξαγωγής κάποιου αγώνα, όπου μπορεί να γίνει πριν από ένα τριήμερο.**

**δ) Τα σωματεία υποχρεούνται να ενημερώνονται για την ημέρα και ώρα έναρξης των αγώνων καθώς για τις ποινές των ποδοσφαιριστών από την επίσημη ιστοσελίδα της ΕΠΣ Καρδίτσας. (**[**www.epskarditsas.gr**](http://www.epskarditsas.gr)**)**

**ΑΡΘΡΟ 5-ΕΠΑΝΑΛΗΠΤΙΚΟΙ ΑΓΩΝΕΣ**

**α. Αγώνας που αναβάλλεται ή διακόπτεται εξαιτίας των καιρικών συνθηκών, διαιτητών, κλπ διεξάγεται ως έξης θα διεξαχθεί με απόφαση της αρμόδιας Επιτροπής.**

**β. Αγώνας που δεν έληξε λόγω καιρικών συνθηκών συνεχίζεται για το υπόλοιπο της διακοπής χρονικό διάστημα με απόφαση της αρμόδιας Επιτροπής και με τους ίδιους όρους που υπήρχαν κατά τη διακοπή**

**(π. χ. αριθμός τερμάτων, αριθμός ποδοσφαιριστών).**

**γ. Προγραμματισμένοι αγώνες Κυπέλλου, αναβάλλονται στις εξής περιπτώσεις.**

**1. Αν την ίδια ημερομηνία γίνονται αγώνες μικτών ομάδων ενώσεων και η ομάδα ή οι ομάδες που συμμετέχουν στους αγώνες Κυπέλλου, έχουν στις μικτές ομάδες πάνω από τρεις (3) ποδοσφαιριστές.**

**2. Αν για οποιαδήποτε αιτία έχουν αναβληθεί αγώνες πρωταθλήματος οι οποίοι σύμφωνα με την οικεία προκήρυξη πρέπει να γίνουν την αμέσως επόμενη ΤΡΙΤΗ και την ίδια ημέρα έχουν ορισθεί αγώνες Κυπέλλου, τότε αναβάλλονται οι αγώνες αυτοί, για να διεξαχθούν οι εξ αναβολής αγώνες πρωταθλήματος.**

**ΑΡΘΡΟ 6-ΕΠΙΚΟΙΝΩΝΙΑ**

**Τα Σωματεία στη Δήλωση Συμμετοχής υποχρεωτικά αναφέρουν τον αριθμό FAX, για κάθε αλλαγή του αριθμού αυτού θα ενημερώνεται υποχρεωτικά και άμεσα η Ε.Π.Σ.Κ.**

**Η αλληλογραφία της Ε.Π.Σ.Κ με τις ομάδες θα γίνεται και με το ηλεκτρονικό ταχυδρομείο (e-mail) σύμφωνα με το άρθρο 37 του Κ.Α.Π Ερασιτεχνικών ομάδων.**

**ΑΡΘΡΟ 7-ΓΗΠΕΔΑ**

**Όλοι οι αγώνες διεξάγονται, υποχρεωτικά σε γήπεδα που θα διαθέτουν τη νόμιμη άδεια λειτουργίας.**

**Τα γήπεδα τέλεσης των αγώνων και οι γηπεδούχες ομάδες ορίζονται με το πρόγραμμα των αγώνων.**

**ΑΡΘΡΟ 8-ΓΗΠΕΔΟ ΑΚΑΤΑΛΛΗΛΟ**

Σε περίπτωση που το γήπεδο - έδρα Σωματείου καταστεί ακατάλληλο προσωρινά ή μόνιμα κατά τη διάρκεια της αγωνιστικής περιόδου, η Επιτροπή θα μπορεί να ορίζει τους αγώνες του σε άλλο γήπεδο, το οποίο που θα βρίσκεται εντός των γεωγραφικών ορίων της Ένωσης και πληροί τους όρους της διοργάνωσης.

**ΑΡΘΡΟ 9-ΣΥΜΜΕΤΟΧΗ ΠΟΔΟΣΦΑΙΡΙΣΤΩΝ**

**Απαγορεύεται η συμμετοχή ποδοσφαιριστών χωρίς τα δικαιολογητικά του άρθρου 18 του Κ. Α. Π. Ερασιτεχνικών πρωταθλημάτων**

**.Στους αγώνες του Κυπέλλου είναι υποχρεωτική η συμμετοχή στην ενδεκάδα κάθε ομάδας και καθ’ όλη τη διάρκεια του αγώνα επτά (7) ποδοσφαιριστών που έχουν δικαίωμα να αγωνίζονται σε ελληνικές εθνικές ομάδες ή που έχουν την ελληνική ιθαγένεια (ελληνική ταυτότητα ή διαβατήριο). Στους ίδιους αγώνες επιτρέπεται η αναγραφή στο Φ.Α. και η συμμετοχή τους στον αγώνα μέχρι τεσσάρων (4) αλλοδαπών ποδοσφαιριστών που δεν δικαιούνται να αγωνίζονται στις ελληνικές ομάδες. Η αναγραφόμενη έναρξη και λήξη ισχύος στα δελτία αθλητικής ιδιότητας αλλοδαπών ποδοσφαιριστών πρέπει να καλύπτει την συμμετοχή τους στους αγώνες, άλλως η συμμετοχή είναι αντικανονική.**

**ΑΡΘΡΟ 10-ΠΡΟΠΟΝΗΤΗΣ-ΥΠΕΥΘΥΝΟΣ ΑΓΩΝΙΣΤΙΚΗΣ ΛΕΙΤΟΥΡΓΙΑΣ**

1. Όλα τα σωματεία που συμμετέχουν στο πρωτάθλημα της Α΄ Κατηγορίας της Ε.Π.Σ. ΚΑΡΔΙΤΣΑΣ είναι υποχρεωμένα να απασχολούν προπονητή κάτοχο διπλώματος UEFA C τουλάχιστον. Τα Σωματεία που δεν τηρούν την ως άνω διάταξη παραπέμπονται στα αρμόδια δικαστικά όργανα και επιβάλλεται χρηματικό πρόστιμο εκατό ευρώ (100,00 €) ανά αγώνα.
2. Τα Σωματεία της Α1΄ & Β΄ Κατηγορίας της Ε.Π.Σ Καρδίτσας δεν είναι υποχρεωμένα να απασχολούν προπονητή κάτοχο διπλώματος UEFA.
3. Οι εκτελούντες χρέη προπονητή σε όλες ανεξαιρέτως τις κατηγορίες θα πρέπει υποχρεωτικά να κατέχουν Δελτίο Πιστοποίησης Προπονητή (κάρτα πάγκου προπονητή), που εκδίδεται από την Ε.Π.Σ.Κ. με κατάθεση παραβόλου 75,00 ευρώ.
4. Όλα τα Σωματεία της Α1΄ & της Β΄ κατηγορίας είναι υποχρεωμένα να έχουν είτε προπονητή κάτοχο διπλώματος UEFA και να έχει εκδοθεί ΔΕΛΤΙΟ ΠΙΣΤΟΠΟΙΗΣΗΣ ΠΡΟΠΟΝΗΤΗ από την Ε.Π.Σ Καρδίτσας είτε ΥΠΕΥΘΥΝΟ αγωνιστικής λειτουργίας και να έχει εκδοθεί «ΔΕΛΤΙΟ ΥΠΕΥΘΥΝΟΥ ΑΓΩΝΙΣΤΙΚΗΣ ΛΕΙΤΟΥΡΓΙΑΣ» από την Ε.Π.Σ Καρδίτσας με κατάθεση παραβόλου 75,00 ευρώ.
5. Σε κάθε τυχόν αλλαγή προπονητή ή υπεύθυνου αγωνιστικής λειτουργίας το σωματείο οφείλει εντός τριών (3) ημερών να ενημερώσει την ΕΠΣ Καρδίτσας και εντός δεκαπέντε(15) ημερών να έχει προβεί σε αντικατάσταση διαφορετικά θα ελέγχεται πειθαρχικά.
6. **Το δελτίο πιστοποίησης προπονητή εκδίδεται μία (1) φορά το χρόνο εκτός εάν ο προπονητής αλλάξει ομάδα.**
7. **Από τα τηρούμενα στοιχεία του Συνδέσμου Προπονητών Νομού Καρδίτσας και το αρχείο της ΕΠΣ Καρδίτσας, διαπιστώνεται ότι δεν υπάρχει ικανός αριθμός προπονητών σύμφωνα με το άρθρο 6 παρ. 2α του Κανονισμού Προπονητών 2019(ταυτότητα τριετίας).**
8. **Ποδοσφαιριστής στον οποίο θα εκδοθεί προ της ενάρξεως των αγώνων της αγωνιστικής περιόδου (δελτίο υπεύθυνου αγωνιστικής λειτουργίας), δεν μπορεί στη διάρκεια της αγωνιστικής περιόδου να επανέλθει και να αγωνιστεί με την ιδιότητα του ποδοσφαιριστή καθ΄ όλη τη διάρκεια της αγωνιστικής περιόδου, σε αντίθετη περίπτωση θεωρείται αντικανονική η συμμετοχή του.**
9. **Ποδοσφαιριστής ο οποίος αγωνίστηκε κατά την τρέχουσα αγωνιστική περίοδο, δεν μπορεί να του εκδοθεί δελτίο υπεύθυνου αγωνιστικής λειτουργίας.**

**ΑΡΘΡΟ 11 – ΔΕΛΤΙΑ ΑΤΟΜΙΚΩΝ ΣΤΟΙΧΕΙΩΝ ΚΑΙ ΜΕΤΑΒΟΛΩΝ ΠΟΔΟΣΦΑΙΡΙΣΤΩΝ – ΚΑΡΤΑ ΥΓΕΙΑΣ ΑΓΩΝΙΖΟΜΕΝΩΝ ΠΟΔΟΣΦΑΙΡΙΣΤΩΝ.**

1. Οι ομάδες σε όλους τους αγώνες τους υποχρεούνται να έχουν μαζί τους και να παραδίδουν στον διαιτητή:

α. Τα δελτία ατομικών στοιχείων και μεταβολών των ποδοσφαιριστών τους.

β. Η κάρτα υγείας αθλητή των ποδοσφαιριστών στην οποία θα αναγράφεται υποχρεωτικά τα πλήρη στοιχεία αυτών καθώς, θα φέρει δε ιατρική θεώρηση, στην οποία θα αναγράφεται ότι οι ποδοσφαιριστές είναι απολύτως υγιείς και ικανοί να αγωνίζονται σε αγώνες της ομάδας τους**. Η κάρτα υγείας ποδοσφαιριστή ισχύει για ένα(1) έτος από τη θεώρηση της, η οποία γίνεται από καρδιολόγο, εκδίδεται σύμφωνα σύμφωνα με τα οριζόμενα στη παρ. 9 άρθρο 33 του Ν. 2725/99, όπως τροποποιήθηκε με το άρθρο 16 του Ν. 4479/17(ΦΕΚ 94A / 2017) και την υπ. αριθμ. 386611/15976/1417/152/13-8-2018 κοινή υπουργική απόφαση των Υπουργών Υγείας και Υφυπουργού Αθλητισμού και πρέπει να ισχύει κατά την ημέρα τέλεσης του αγώνα.** Η με οποιαδήποτε άλλο τρόπο απόδειξη της υγείας των ποδοσφαιριστών είναι απαράδεκτη. Όποιος ποδοσφαιριστής δεν αποδεχθεί την επεξεργασία των προσωπικών του δεδομένων (αποκλειστικά για τους λόγους που αναγράφονται στη πράξη συναίνεσης) από τις ΕΠΣ και την ΕΠΟ, δεν θα έχει δικαίωμα συμμετοχής στις διοργανώσεις που έχει δικαίωμα να αγωνίζεται η ομάδα του. Η τυχόν αντικανονική συμμετοχή του θα επισύρει τις προβλεπόμενες από τον ΚΑΠ ή οποιονδήποτε άλλο Κανονισμό ποινές.

γ. Δελτίο πιστοποίησης προπονητή

2. Ο διαιτητής είναι υποχρεωμένος, πριν από την έναρξη του αγώνα, να ελέγξει τα δελτία και τις κάρτες υγείας αθλητών των ποδοσφαιριστών και να σημειώσει στην οικεία στήλη του Φ.Α τις σχετικές παρατηρήσεις του (ελλείψεις, λήξη ισχύος ιατρικής θεώρησης, δήλωση συναίνεσης ή όχι, κλπ).

**ΑΡΘΡΟ 12-ΓΙΑΤΡΟΣ ΑΓΩΝΑ**

Ισχύουν όσα καθορίζει το άρθρο 16 του Κ.Α.Π. και ειδικότερα:

1. Σε όλους τους ερασιτεχνικούς αγώνες είναι υποχρεωτική, με ευθύνη της γηπεδούχου ομάδας, η παρουσία προσώπου που θα ασκεί καθήκοντα ιατρού αγώνα. Το πρόσωπο αυτό δύναται να είναι είτε ιατρός είτε νοσηλευτής είτε διασώστης, απόφοιτος των ΤΕΙ και διαπιστευμένος του ΕΚΑΒ ή ειδικά πιστοποιημένος στην παροχή πρώτων βοηθειών και ιδιαίτερα σε αθλητικά γεγονότα, για να είναι σε θέση να αντιμετωπίσει αιφνίδια και επικίνδυνα για τη ζωή περιστατικά που μπορεί να προκύψουν σε έναν ποδοσφαιρικό αγώνα. Σε αντίθετη περίπτωση, ο αγώνας δεν διεξάγεται με υπαιτιότητα της γηπεδούχου ομάδας και επιβάλλονται οι ποινές που προβλέπει ο Κ.Α.Π. **Κατ΄ εξαίρεση, αν για λόγους ανωτέρας βίας, το πρόσωπο που ασκεί καθήκοντα ιατρού του αγώνα δεν προσέλθει στον αγώνα ή κατά τη διάρκεια του αγώνα, αποχωρήσει λόγω κατεπείγουσας περίπτωσης, ο αγώνας δεν αρχίσει ή διακόπτεται οριστικά, αντίστοιχα, χωρίς ευθύνη της γηπεδούχου ομάδας, πλην, όμως, για τη συνδρομή των ως άνω προϋποθέσεων αποφασίζει η οικεία Πειθαρχική Επιτροπή.** Εάν διεξαχθεί ο αγώνας, πέραν των ανωτέρω ποινών για την γηπεδούχο ομάδα που ισχύουν, ο διαιτητής παραπέμπεται για πειθαρχικό έλεγχο.

**ΑΡΘΡΟ 13- ΦΥΛΛΟ ΑΓΩΝΑ**

**(Άρθρο 15 του Κ. Α. Π)**

**α. Για κάθε αγώνα Κυπέλλου Ερασιτεχνικών ομάδων θα συντάσσεται με στυλό μελάνης ή διαρκείας, σύμφωνα με τις διατάξεις του άρθρου 15 Κ.Α.Π σχετικό Φύλλο Αγώνα (σε τέσσερα αντίγραφα) το οποίο είναι έντυπο της διοργανώτριας του αγώνα (ΕΝΩΣΗ).**

**β. Ο διαιτητής έχει υποχρέωση να στείλει-την ίδια ημέρα που έγινε ο αγώνας - στη διοργανώτρια (ΕΝΩΣΗ) το ένα αντίγραφο του φύλλου αγώνα μαζί με την έκθεση του παρατηρητή αγώνα (εάν ορισθεί).**

**ΑΡΘΡΟ 14-ΣΤΟΛΕΣ ΟΜΑΔΩΝ-ΔΙΑΦΗΜΗΣΗ**

Ισχύουν όσα καθορίζει το άρθρο 14 του Κ.Α.Π. και ο κανόνας 4 των Κανόνων του Παιχνιδιού. Ειδικότερα:

            1. Ο διαιτητής ελέγχει την ορθότητα της στολής και αν διαπιστώσει ότι ποδοσφαιριστής φέρει αντικανονική στολή ή αντικείμενα που μπορεί να είναι επικίνδυνα για τους υπόλοιπους ποδοσφαιριστές ή και για τον ίδιο, διατάζει την προσωρινή απομάκρυνση του ποδοσφαιριστή, μέχρις ότου συμμορφωθεί στις υποδείξεις του. Η εκ νέου είσοδος του ποδοσφαιριστή στον αγώνα γίνεται μετά από άδεια του διαιτητή. Μη συμμόρφωση ποδοσφαιριστή στις υποδείξεις του διαιτητή για αποκατάσταση της ορθότητας της στολής του, συνεπάγεται την αποβολή του.

            2. Για τη χρήση διαφήμισης στις φανέλες των ποδοσφαιριστών ισχύουν όσα καθορίζονται στην παράγραφο 4 του άρθρου 14 του Κ.Α.Π.

            3. Οι ομάδες έχουν υποχρέωση να μετέχουν στους αγώνες με τα χρώματα της στολής (κύριας ή εναλλακτικής) που δήλωσαν στην αρχική δήλωση συμμετοχής. Στην περίπτωση που οι διαγωνιζόμενες ομάδες έχουν στολές με τα ίδια χρώματα ή παρεμφερή, η γηπεδούχος έχει υποχρέωση να αλλάξει στολή, ώστε να διευκολύνεται το έργο των ποδοσφαιριστών.

            4. Οι αριθμοί στις φανέλες των ποδοσφαιριστών πρέπει να κυμαίνονται από το 1 έως το 18.

            5. Σε περίπτωση ματαίωσης αγώνα, ύστερα από απόφαση του διαιτητή, λόγω άρνησης για αλλαγή στολής της ομάδας, η υπαίτια για τη ματαίωση ομάδα υπόκειται στις κυρώσεις του άρθρου 14 του Κ.Α.Π. Επαγγελματικών - Ερασιτεχνικών Πρωταθλημάτων.

**ΑΡΘΡΟ 15-ΕΚΠΡΟΣΩΠΟΣ ΔΙΟΡΓΑΝΩΤΡΙΑΣ(ΠΑΡΑΤΗΡΗΤΗΣ)**

Έχει εφαρμογή το άρθρο 13 του Κ.Α.Π.  Η διοργανώτρια θα ορίζει παρατηρητή αγώνα, κάθε φορά που αυτή κρίνει ότι απαιτείται, αξιολογώντας τον κάθε αγώνα ξεχωριστά. 

**ΑΡΘΡΟ 16– ΔΙΑΙΤΗΤΕΣ ΑΓΩΝΩΝ – ΕΞΟΔΑ ΔΙΑΙΤΗΣΙΑΣ**

Οι διαιτητές όλων των αγώνων των πρωταθλημάτων θα ορίζονται από το κατά περίπτωση αρμόδιο όργανο όπως ειδικότερα προβλέπουν οι διατάξεις του Κανονισμού Διαιτησίας (σε συνδυασμό με το άρθρο 12 του Κ.Α.Π.) όπως τροποποιήθηκαν και ισχύουν σήμερα.

Η Επιτροπή Διαιτησίας της Ε.Π.Σ. Καρδίτσας, **δύναται** σε αγώνες όλων των Πρωταθλημάτων καθώς και στον Τελικό Κυπέλλου της αρμοδιότητάς της, να ορίσει και 4ο Διαιτητή κατά την κρίση της.

Όταν βάσιμοι λόγοι το επιβάλλουν (έλλειψη επαρκούς αριθμού διαθέσιμων διαιτητών), η αρμόδια Επιτροπή Διαιτησίας μπορεί να ορίσει σε αγώνες όλων των κατηγοριών, να τους διευθύνει ένας διαιτητής (χωρίς βοηθούς διαιτητές).

Εφόσον υπάρχει αποχή διαιτητών για οποιαδήποτε λόγο, μερική ή ολική ή εφόσον ο αριθμός εν ενεργεία διαιτητών δεν επαρκεί για την κάλυψη όλων των αγώνων του προγράμματος, η Ε.Ε της Ένωσης μπορεί κατά τη διακριτική της ευχέρεια: α) Να ζητά από την Κ.Ε.Δ της ΕΠΟ τον ορισμό διαιτητών από άλλη Ένωση, προκειμένου να καλύψει όλους ή ορισμένους από τους αγώνες (κατά την κρίση της Ένωσης), β) Να χρησιμοποιεί, κατ΄ εξαίρεση, μη εν ενεργεία διαιτητές ή φιλάθλους σαν διαιτητές και βοηθούς διαιτητές για την διεξαγωγή των αγώνων.

Τα Σωματεία αναγνωρίζουν ανεπιφύλακτα στην Ένωση το δικαίωμα να επιλέγει, κατά την κρίση της, τους παραπάνω τρόπους χρησιμοποίησης διαιτητών σε αγώνες, όταν διαιτητές απέχουν από αυτούς και όταν αυτό επιβάλλουν λόγοι ομαλής συνέχισης και έγκαιρης λήξης των αγώνων των πρωταθλημάτων.

Τα έξοδα διαιτησίας του αγώνα βαραίνουν εξ ολοκλήρου το γηπεδούχο σωματείο, το οποίο οφείλει να εξοφλεί τους διαιτητές πριν την έναρξη του αγώνα. Σε περίπτωση μη καταβολής των εξόδων διαιτησίας ο διαιτητής δεν διεξάγει τον αγώνα. Ο αγώνας αυτός κατακυρώνεται υπέρ της αντιπάλου ομάδας με τέρματα 0-3. Μέχρι την εξόφληση της ως άνω δαπάνης στη διοργανώτρια, δεν ορίζονται αγώνες της ομάδας αυτής και κατακυρώνονται υπέρ της αντιπάλου ομάδας.

**ΑΡΘΡΟ 17-ΑΠΟΧΩΡΗΣΗ ΟΜΑΔΑΣ – ΔΙΑΚΟΠΗ ΑΓΩΝΑ – ΠΑΡΑΙΤΗΣΗ**

Έχουν εφαρμογή οι διατάξεις των άρθρων 21 και 43 του ΚΑΠ.

**ΑΡΘΡΟ 18- ΕΝΣΤΑΣΕΙΣ-ΚΥΡΩΣΕΙΣ ΣΕ ΠΕΡΙΠΤΩΣΗ ΑΠΟΔΟΧΗΣ ΕΝΣΤΑΣΕΩΝ**

**Ενστάσεις επιτρέπεται να υποβάλλονται μόνο από τις διαγωνιζόμενες ομάδες στους μεταξύ τους αγώνες, περιοριστικά και σύμφωνα με το άρθρο 23 του Κ. Α. Π. Για να γίνει δεκτή η ένσταση για συζήτηση, πρέπει να υποστηριχθεί και με υπόμνημα (έγγραφο) το οποίο πρέπει να περιέλθει στην Ένωση μέσα στη νόμιμη προθεσμία και να συνοδεύεται από το ανάλογο χρηματικό παράβολο, επί ποινή απαραδέκτου.**

**Για κάθε ένσταση, το χρηματικό παράβολο καθορίζεται στο ποσό των 100,00 ευρώ. Αν γίνει δεκτή ένσταση σωματείου, το σύνολο του παραβόλου των 100,00 ευρώ επιστρέφεται στο ενιστάμενο σωματείο. Αν απορριφθεί, το παράβολο περιέρχεται στο ταμείο της ΄Ενωσης.**

 Σε περίπτωση που γίνει δεκτή η ένσταση που προβλέπεται από το άρθρο 23 του Κ.Α.Π η υπαίτια ομάδα χάνει τον αγώνα υπέρ της αντίπαλης και αποκλείεται από τους περαιτέρω αγώνες του Κυπέλλου και της αφαιρούνται από τον πίνακα της βαθμολογίας του πρωταθλήματος στο οποίο μετέχει τόσοι βαθμοί όσοι ορίζονται από τον Κ.Α.Π για τη διαπραχθείσα παράβαση.

**ΑΡΘΡΟ 19. ΜΠΑΛΕΣ ΑΓΩΝΑ – ΦΑΡΜΑΚΕΥΤΙΚΟ ΥΛΙΚΟ – ΩΡΑ ΠΡΟΣΕΛΕΥΣΗΣ**

1. Κάθε μία από τις διαγωνιζόμενες ομάδες είναι υποχρεωμένη :

. α) Να έχει έγκαιρη την παρουσίαση στο γήπεδο όλων των ποδοσφαιριστών της ώστε να είναι έτοιμη να αγωνιστεί πέντε (5) τουλάχιστον λεπτά πριν την καθορισμένη ώρα έναρξής του αγώνα. Η διαπίστωση της έγκαιρης και κανονικής προσέλευσης των διαγωνιζόμενων ομάδων θα γίνεται πριν ο διαιτητής αποφανθεί για την κανονικότητα ή όχι του γηπέδου.

β) Να είναι εφοδιασμένη με το κατάλληλο φαρμακευτικό υλικό, για την χρησιμοποίησή του από τους ποδοσφαιριστές.

2. Η γηπεδούχος ομάδα είναι υπεύθυνη να προσκομίσει στον διαιτητή μπάλες σε ικανό αριθμό για την διεξαγωγή του αγώνα.

**ΑΡΘΡΟ 20-ΟΙΚΟΝΟΜΙΚΗ ΔΙΑΧΕΙΡΙΣΗ ΑΓΩΝΩΝ – ΑΔΕΙΕΣ ΑΓΩΝΩΝ**

Για την εξασφάλιση των αδειών αγώνων υπεύθυνα είναι τα γηπεδούχα σωματεία, σύμφωνα με τη ισχύουσα νομοθεσία. Στον Τελικό Κυπέλλου υπεύθυνη είναι η διοργανώτρια.

Τα εισιτήρια των αγώνων Κυπέλλου θα εκδίδονται με ευθύνη των σωματείων – πλην του Τελικού που τα εκδίδει η διοργανώτρια – και θα διατίθενται προς πέντε ( 5 ) ευρώ έκαστο.

Η Ε.Π.Σ. Καρδίτσας παραιτείται των δικαιωμάτων της από το ποσοστό εισπράξεων υπέρ του εκάστοτε σωματείου.

Η οικονομική διαχείριση του Τελικού Κυπέλλου ( έσοδα και έξοδα ), ανήκει αποκλειστικά και μόνο στη διοργανώτρια. Η τιμή εισιτηρίου για όλους τους αγώνες καθορίζεται σε πέντε ( 5 ) ευρώ.

**ΑΡΘΡΟ 21-ΕΠΑΘΛΑ ΤΕΛΙΚΟΥ**

α) Στο νικητή του Τελικού, απονέμεται κύπελλο και μετάλλια.

β) Στον ηττημένο του Τελικού μόνο μετάλλια.

γ) Στους διαιτητές του Τελικού απονέμεται από μια πλακέτα.

δ) Όλοι οι ποδοσφαιριστές του Τελικού, ( και οι αναπληρωματικοί ) οφείλουν να προσέλθουν να παραλάβουν τα έπαθλα και τα μετάλλια, με πρώτο τον ηττημένο και δεύτερο τον νικητή.

ε) Ποδοσφαιριστές που δεν πειθαρχούν στην πιο πάνω διάταξη, τιμωρούνται με ποινή αποκλεισμού δυο ( 2 ) αγωνιστικών ημερών πρωταθλήματος και πεντακόσια ( 500 ) ευρώ πρόστιμο και εφόσον διαπιστωθεί υπαιτιότητα του σωματείου, κατά την κρίση της διοργανώτριας, επιβάλλεται χρηματική ποινή χίλια ( 1000 ) ευρώ

στ) Στην ομάδα που δεν συμμορφώνεται με το τελετουργικό της απονομής και προβεί σε ενέργειες που προσβάλλουν το φίλαθλο πνεύμα, επιβάλλεται χρηματική ποινή τρεις χιλιάδες (3000) Ευρώ.

( ΚΑΠ Άρθρο 46 ).

**ΑΡΘΡΟ 22-ΡΑΔΙΟΤΗΛΕΟΠΤΙΚΑ-Μ.Μ.Ε**

**.** Η ΕΠΣ Καρδίτσας έχει αποκλειστικά τα ραδιοτηλεοπτικά δικαιώματα και τα δικαιώματα διαδικτυακής (μέσω ίντερνετ) μετάδοσης των τοπικών πρωταθλημάτων ευθύνης της.

. Κάθε σύμβαση παραχώρησης των αναφερομένων στην παράγραφο 1 δικαιωμάτων μεταξύ ενός σωματείου και ενός δικαιούχου φορέα θα πρέπει να εγκρίνεται από την διοργανώτρια (ΕΠΣ Καρδίτσας). Η ΕΠΣΚ για το κύπελλο Ερασιτεχνικών ομάδων θα εγκρίνει συμβάσεις αντίτιμο άνω των πεντακοσιων(500) Ευρώ. Το ποσοστό της ΕΠΣ καθορίζεται στο 20%.

Απαγορεύεται η απευθείας (ζωντανή) μετάδοση κάθε αγώνα όταν η σύμβαση παραχώρησης των δικαιωμάτων δεν έχει εγκριθεί από τη διοργανώτρια.

. Αν ένας αγώνας μεταδοθεί χωρίς άδεια, η γηπεδούχος ομάδα τιμωρείται με κατακύρωση του αγώνα υπέρ της αντιπάλου και χρηματική ποινή έως δύο χιλιάδες (2.000) ευρώ. Η είσοδος των ραδιοτηλεοπτικών συνεργείων στα γήπεδα επιτρέπεται, μετά από σχετική έγγραφη άδεια της διοργανώτριας, μόνο σε αγώνες για την μετάδοση των οποίων έχει εγκριθεί η σχετική σύμβαση.

**ΑΡΘΡΟ 23-ΤΕΛΙΚΗ ΔΙΑΤΑΞΗ**

Κάθε τι που δεν προβλέπεται στην παρούσα προκήρυξη θα επιλύεται με απόφαση της Ε. Ε. της Ένωσης με βάση τους ισχύοντες νόμους. Με την αποδοχή της προκήρυξης τα σωματεία αποδέχονται ανεπιφύλακτα το καταστατικό της ΕΠΟ και τους κανονισμούς αυτής που διέπουν το άθλημα.

#### Για την Εκτελεστική Επιτροπή της Ε.Π.Σ. ΚΑΡΔΙΤΣΑΣ

**-Ο-                                                             -Ο-**

**ΠΡΟΕΔΡΟΣ                                          ΓΕΝ.ΓΡΑΜΜΑΤΕΑΣ**

**ΣΚΑΡΛΟΣ ΧΡΗΣΤΟΣ                                  ΣΦΗΚΑΣ ΑΛΕΞΑΝΔΡΟΣ**

**ΚΟΙΝΟΠΟΙΗΣΗ:**

Ε.Π.Ο

ΣΩΜΑΤΕΙΑ – ΜΕΛΗ

ΕΔ/ΕΠΣ